אחמד אל-פהד אל-אחמד א-סבאח

שייח' אחמד אל-פהד אל-אחמד אל-ג'אבר א-סבאח (בערבית: أحمد الفهد الأحمد الجابر الصباح; נולד ב-12 באוגוסט 1963), הידוע גם בשם אחמד אל-פהד, הוא פוליטיקאי כוויתי, בן למשפחת סבאח, שליטי כווית. החל מ-18 יוני 2023, הוא מכהן כסגן ראש הממשלה ושר ההגנה של כווית.[דרושה הבהרה] אל פהד היה מעורב בשערוריות בכווית וכן בשערוריות בין-לאומיות. אל-פהד הוא בעל תואר ראשון בכלכלה ובמדעי המדינה, מאוניברסיטת כווית. למד באקדמיה הצבאית של כווית, ובשירותו הגיע לדרגת מייג'ור בצבא כווית. את חייו המקצועיים התחיל בתחום הספורט עד שנכנס לתחום הפוליטי וכיהן בכמה ממשלות, שבהן החזיק במספר תיקי שרים: בשנת 2000 הוא מונה לשר המידע של כווית. ב-14 בפברואר 2001 מונה לשר ההסברה וב-10 בפברואר 2003 מונה כממלא מקום שר הנפט, בנוסף להיותו שר ההסברה. ב-14 ביולי 2003 מונה לשר האנרגיה, במשרד חדש שהוקם לאחר מיזוג משרדי הנפט, החשמל והמים, למשרד אחד. ב-15 בספטמבר 2004, בוועידת השרים של ארגון המדינות מייצאות הנפט – OPEC, הוא מונה לנשיא הארגון (מינוי שנתי) לשנת 2005. ב-11 באפריל 2005 מונה במקביל גם כממלא מקום שר הבריאות. ב-9 בפברואר 2006 מונה מחדש לתפקיד שר האנרגיה. ב-12 ביולי 2006 מונה לראש שירות הביטחון הלאומי. ב-29 במאי 2009 מונה לסגן ראש הממשלה לענייני כלכלה, שר המדינה לענייני שיכון ושר המדינה לענייני פיתוח. ב-8 במאי 2011 מונה לסגן ראש הממשלה, שר המדינה לענייני שיכון ושר המדינה לענייני פיתוח. ביוני 2011 התפטר מתפקידיו (ראה להלן) ב-18 ביוני 2023 הוא מונה לסגן ראש הממשלה ושר הביטחון. בנובמבר 2010, הואשם שייח' אחמד בפרלמנט, בניהול ענייני ממשלה, בתחומים שמחוץ לאחריותו. אחת הדוגמאות שהוצגו הייתה מינויו של אחיו, השייח' עד'בי פהד אל-אחמד א-סבאח (ער'), לראש "המנגנון לביטחון המדינה" של כווית. ביוני 2011 כחודש לאחר שמונה לתפקיד סגן ראש הממשלה, שר המדינה לענייני שיכון ושר המדינה לענייני פיתוח, אחמד אל-פהד הודיע על התפטרותו מתפקידיו, לאחר שהוצגו בפניו ממצאי חקירה, שהצביעו על מעורבותו במעשי שחיתות, הקשורים לחוזים ממשלתיים, בערך של 900 מיליון דולר. בדצמבר 2013, כמה מבעלי בריתו של אחמד אל-פהד טענו שברשותם קלטת המראה, לכאורה, כי שני אישים בכירים לשעבר – ראש הממשלה נאסר אל-מוחמד (ער') ויו"ר הפרלמנט – דנו בתוכניות להפיל את ממשלת כווית. אחמד אל-פהד הופיע בערוץ הטלוויזיה המקומי אל-וטן (אנ') ושטח את הטענות. באפריל 2014 אסרה ממשלת כווית על התקשורת לדווח על הנושא. בהמשך, אחמד אל-פהד קרא התנצלות פומבית בטלוויזיה הממלכתית של כווית ואמר שהסרטון מזויף. בדצמבר 2015 הורשע אל-פהד ב"חוסר כבוד לתובע הציבורי" ונענש במאסר של שישה חודשים, על תנאי וכן קנס בסך 1,000 דינר כוויתי. בינואר 2016, בית המשפט לערעורים בכווית ביטל את פסק הדין וניקה אותו מכל האישומים. בין השנים 1988–2005 כיהן אל פהד במספר רב של תפקידים בספורט הכוויתי והאזורי: ייסד את והיה נשיא פדרציית החתירה הפאן-ערבית, פדרציית היאכטות הפאן-ערבית ופדרציית הירי הפאן-ערבי, נשיא התאחדות הכדורגל של כווית (1990–2004), נשיא הוועד האולימפי הלאומי של כווית (1991–2001), נשיא המועצה האולימפית של אסיה (OCA) (2021–1991), נשיא איגוד הוועדים האולימפיים הלאומיים (ANOC) (2018–2012), יו"ר מועצת המשחקים האפרו-אסייתית (1998–2003), סגן נשיא בכיר של התאחדות הספורט הסולידריות האסלאמית (החל מ-1999), נשיא התאחדות הכדוריד האסייתית, נשיא כבוד של כמה מועדוני ספורט בכווית, במדינות ערביות ובאסיה. במסגרת הוועד האולימפי הבין-לאומי, כיהן אל פהד בתפקידים הבאים: נשיא ועדת הסולידריות האולימפית (2012–2018) סגן יו"ר ה-Olympic Channel (אנ') בשווייץ (2015–2018) כמו כן היה חבר בוועדות הבאות: ספורט לכל (1992–1995), התנועה אולימפית (1995–2001), סולידריות אולימפית (2000–2011), יחסים בין-לאומיים (2002–2014), הערוץ האולימפי (2015–2018). בנובמבר 2018, הואשם אל-פהד, בשווייץ, יחד עם ארבעה אחרים, בזיוף הקשור לעריכת בוררות מדומה בשווייץ, כדי לאמת את הסרטון המזויף שהציג מזימת הפיכה בכווית. כעבור זמן קצר, אחמד פרש זמנית מתפקידו בוועד האולימפי הבין-לאומי. ב-10 בספטמבר 2021, שיח' אחמד הורשע בזיוף יחד עם ארבעת הנאשמים הנוספים. הוא נידון ל-30 חודשי מאסר, מחציתו על תנאי. הוא הכחיש את עבירה וערער על הרשעתו. טרם ניתן פסק הדין על הערעור. באפריל 2017, אחמד התפטר ממועצת פיפ"א לאחר שחבר ועדת הביקורת של פיפ"א מגואם, ריצ'רד לאי, הודה בבית משפט בארצות הברית בלקיחת שוחד של $950,000 מהמועצה האולימפית של אסיה. על פי החשד, חוסיין אל-מוסאלם (אנ') שהוגדר כ"יד ימינו של השייח' אחמד אל-פהד א-סבאח" נתן את השוחד כדי להשפיע על מינויים מרכזיים, בגופי כדורגל אזוריים ובין-לאומיים. אחמד אל-פהד הכחיש "בתוקף" כל עבירה. באוגוסט 2023, אחיו של שייח' אחמד, חוסיין אל-מוסאלם ו"חברת קש" שעל פי החשד, נשלטה על ידי אל-פהד עצמו, הוזכרו במסמכי בית המשפט בארצות הברית, כמי שקיבלו מיליוני דולרים מקטר, כשוחד וכן לצורך העברת תשלומי שוחד נוספים לבכירים בפיפ"א. ביולי 2023, ראש ועדת האתיקה של הוועד האולימפי הבינלאומי ה-IOC שלח מכתבים לשייח' אחמד אל-פהד ובהם הזהיר אותו מפני התערבות בבחירות הקרובות למועצה האולימפית של אסיה, בבנגקוק, "כדי להימנע מכל סוג של הפרעה לפעילות התנועה האולימפית". ב-27 ביולי 2023, הוועד האולימפי הבינלאומי השעה את אל-פהד ל-3 שנים, ובכך אישר את המלצת ועדת האתיקה, שמצאה שהייתה לו השפעה על הבחירות בבחירת אחיו טלאל למועצה האולימפית של אסיה (OCA - Olympic Council Of Asia). ב-13 באוקטובר 2023, וועדת האתיקה הודיעה ל-OCA כי יש לבטל את הבחירות שלה ב-2023 ומועמדותו של טלאל "הייתה להיות מוכרזת כפסולה מלכתחילה". אחמד אל-פהד נשוי לשייח'ה משעל אל-אחמד אל-ג'אבר א-סבאח, ולהם חמישה ילדים: פדילה (בת), שייח' פהד, מרים (בת), פהדה (בת), אל-עונוד (בת). אחָיו: טלאל פהד אל-אחמד א-סבאח (ער')، עד'בי פהד אל-אחמד א-סבאח (ער')، ח'אלד אל-פהד אל-אחמד א-סבאח (ער')، ביבי אל-פהד א-סבאח (بيبي الفهد الصباح). כוחות מיוחדים, פרס אומץ מטעם צבא ארצות הברית אזרחות כבוד של העיר הירושימה פרס הצטיינות ספורט מנשיא טורקיה הפרס האזרחי הגבוה ביותר מטעם נשיא קזחסטן אות מסדר הספורט הסעודי דוקטור לשם כבוד במדעי המדינה מאוניברסיטת דונג-א, בוסאן (קוריאה) דוקטור לשם כבוד ביחסים בין-לאומיים, מאוניברסיטת טאיפיי דוקטור לשם כבוד במדעי הספורט, מאת האקדמיה האמריקאית בית סבאח מדיה וקבצים בנושא אחמד אל-פהד אל-אחמד א-סבאח בוויקישיתוף אחמד אל-פהד אל-אחמד א-סבאח, במסד הנתונים הקולנועיים IMDb (באנגלית) אחמד אל-פהד אל-אחמד א-סבאח, באתר Discogs (באנגלית) Sheikh Ahmad Al-Fahad AL-SABAH, olympics.com, ‏נצפה: 19/1/2024: Kuwaiti oil minister resigns, Register-Guard, ‏11 פברואר 2002 50th anniversary Secretaries General 1961-2008, opec.org كونا : الشيخ احمد الفهد..تشكيل لجنة لدراسة النقاط التي اثيرت في استجواب وزير الصحة السابق - الصحة والبيئة - 11/04/2005, www.kuna.net.kw كونا : سمو أمير البلاد يصدر مرسوما بتعيين الحكومة الجديدة - الشؤون السياسية - 09/02/2006, www.kuna.net.kw كونا :: السير الذاتية لاعضاء الحكومة الكويتية الجديدة 29/05/2009, www.kuna.net.kw كونا :: السير الذاتية لرئيس وأعضاء الحكومة الكويتية الجديدة 08/05/2011, www.kuna.net.kw الحكومة الجديدة.. نسبة التغيير 40 %, جريدة القبس Elaph Publishing Limited, الكويت تعيد تعيين الشيخ عذبي الفهد مديرا لأمن الدولة, Elaph - إيلاف, ‏2009-10-22 (בערבית) , أحمد الفهد.. قزم آسيا المسيطر على الأولمبية.. ومتهم بفساد 900 مليون دولار, almowaten, 30 באוקטובר, 2017 لقاء خاص مع " أحمد الفهد الصباح " عبر قناة الوطن عن الشريط و كويت غيت 14-6-2014, סרטון באתר יוטיוב Sheikh Ahmad Al-Fahad apologizes for releasing false information, סרטון באתר יוטיוב "'Fake' video tape ends Kuwait coup investigation". BBC News (באנגלית בריטית). 2015-03-18. נבדק ב-2024-01-19. Kuwait orders media blackout on ‘coup’ video, Al Jazeera (באנגלית) , Kuwaiti royals jailed after appeal in social media case fails, arabianbusiness.com, 19 יולי 2016 , Kuwaiti court overturns conviction of ruling family member - media, 26 ינואר 2016 Powerful Kuwaiti IOC member to be tried in Switzerland for forgery, France 24, ‏2018-11-17 (באנגלית) Press, The Associated (2018-11-19). "Indicted Kuwaiti Sheikh Steps Aside From I.O.C." The New York Times (באנגלית אמריקאית). ISSN 0362-4331. נבדק ב-2024-01-19. Ingle, Sean (2018-11-19). "Sheikh Ahmad al-Sabah stands down from IOC amid forgery allegations". The Guardian (באנגלית בריטית). ISSN 0261-3077. נבדק ב-2024-01-19. , Kuwait's Sheikh Ahmad convicted of forgery in Geneva trial, reuters, 10 ספטמבר 2021 Eastern District of New York | Fifa Audit And Compliance Committee Member Pleads Guilty To Corruption Charges | United States Department of Justice, www.justice.gov, ‏2017-04-27 (באנגלית) Three Fifa officials banned from football for life over corruption charges, The Independent, ‏2017-11-21 (באנגלית) "Fifa official Sheikh Ahmad resigns". BBC Sport (באנגלית בריטית). נבדק ב-2024-01-19. i24NEWS, www.i24news.tv, ‏30 אוגוסט 2023 IOC bans Kuwait's Sheikh Ahmad for three years, refuses to recognise OCA election, Reuters, ‏27 יולי 2023 Reuters, OCA elections must be invalid over Sheikh Ahmad interference, Olympic Committee ethics chief says, ‏13 אוקטובר 2023